== Beskrivelse ==
Maleriet er malet af Edgar Degas i 1875-76 og forestiller en mand og en kvinde. De ses på afstand med kvinden i centrum og manden til højre. Han har hat på og kigger ud af billedets højre side. Kvinden er nydeligt klædt og med hat og stirrer tomt ned for sig. Et glas med en grøn [[absint]] står foran hende. Maleriet kan fortolkes som en kommentar til den på daværende tidspunkt stigende sociale isolation i [[Paris]].<ref>[http://labsinthedegas.blogspot.dk/ L'ABSINTHE - DEGAS]</ref><ref>[http://degasabsinthe.com/ degasabsinthe.com, en side dedikeret til maleriet] {{Webarchive|url=https://web.archive.org/web/20120310053035/http://degasabsinthe.com/ |date=10. marts 2012 }}/</ref>
 
Model for kvinden er skuespillerinden [[Ellen Andrée]]. Maleren og [[boheme]]n [[Marcellin Desboutin]] var model for manden. Scenen er den berømte [[Café de la Nouvelle-Athènes|Nouvelle Athènes]] på [[Place Pigalle]] i Paris.<ref>[http://www.musee-orsay.fr/en/collections/works-in-focus/search/commentaire/commentaire_id/dans-un-cafe-167.html?no_cache=1&cHash=18c0b5fa01 Musée d'Orsays gennemgang af billedet] {{Webarchive|url=https://web.archive.org/web/20131213223441/http://www.musee-orsay.fr/en/collections/works-in-focus/search/commentaire/commentaire_id/dans-un-cafe-167.html?no_cache=1&cHash=18c0b5fa01 |date=13. december 2013 }} {{en sprog}}</ref> Café de la Nouvelle Athènes var mødested for moderne kunstnere og intellektuelle bohemer.
 
== Modtagelse ==
 
Ved den første udstilling i [[1876]] blev billedet kritiseret kraftigt af kritikerne, der kaldte det "grimt" og "rædselsfuldt". Det blev sat i depot til 1892, hvor det blev buhet ud.
 
Maleriet blev udstillet i England i 1893 nu under titlen ''L'Absinthe'', hvor billedet igen skabte kontroverser. De victorianske kritikere anså personerne som degenererede og ukultiverede. Mange så maleriet som et angreb på den offentlige moral. Det gav sir [[William Blake Richmond]] og [[Walter Crane]] udtryk for ved udstillingen i [[London]]. Reaktionen var udtryk for den dybe mistænksomhed som det victorianske England havde haft mod fransk kunst siden [[Barbizon-skolen]] og et udtryk for ønsket om, at kunsten burde levere et moralsk rygstød. Flere engelske kritikere tolkede billedet som en advarsel mod franskmænd i almindelighed og absint i særdeleshed. Forfatteren [[George Moore]] udtalte om kvinden på billedet "Hvilken tøjte!" ("Heavens! ... What a slut!") og tilføjede "det er en ubehagelig fortælling, men lærerig".<ref>{{Cite web |url=http://www.tate.org.uk/whats-on/tate-britain/exhibition/degas-sickert-and-toulouse-lautrec/degas-sickert-and-toulouse-8 |title=Referater af engelske kritikeres anmeldelser af billedet, www.tate.org |access-date=10. december 2013 |archive-date=13. december 2013 |archive-url=https://web.archive.org/web/20131213094356/http://www.tate.org.uk/whats-on/tate-britain/exhibition/degas-sickert-and-toulouse-lautrec/degas-sickert-and-toulouse-8 |url-status=dead }}</ref> I det senere værk ''Modern Painting'' beklagede Moore imidlertid at have sat billedet i en moralsk kontekst og anførte: "billedet er blot et stykke kunst, og det har intet at gøre med drukkenskab eller sociologi".<ref>George Moore, ''Modern Painting'' (London: Walter Scott Publishing, 1898), p. 269.</ref>
 
De stærke negative reaktioner i England, hvor der i billedet blev tillagt en moralsk fordømmelse af personerne og den sociale situation, synes at ligge langt fra Degas' tanker med billedet.<ref>[http://www.ibiblio.org/wm/paint/auth/degas/absinthe/ Om L'absinthe på WebMuseum Paris]
</ref>
Maleri